cyanic-selkie/wikianc huggingface dataset:
Философия және саясаттану факультеті (ҚазҰУ)
Әлеуметтану және әлеуметтік жұмыс кафедрасы
Әл-Фараби атындағы ҚазҰУ-дың социология кафедрасының 20 жылдық өзіндік тарихы бар. Социологиялық білімнің институционализациясы 1988 жылы университетте социология бөлімінің ашылуымен және социология кафедрасының құрылуымен тікелей байланысты. Кафедра меңгерушісі социология ғылымының докторы, профессор Әбдірайымова Гүлмира Серікқызы. Кафедра құрамында біліктілігі жоғары оқытушы-профессорлар қызмет атқаруда. Оқытушылардың негізгі құрамы, социологиялық базалық білімі бар, социология және әлеуметтік жұмыс бөлімінің бітіруші түлектері. Қазіргі уақытта кафедраның жалпы санының 36% ғылым докторлары, 22% ғылым кандидаттары құрайды.
Социология кафедрасы көп сатылы дайындау жүйесімен социология мамандығы бойынша бакалавр, магистр, докторанттарды дайындайды. Студенттерге білім беру екі мамандық бойынша жүзеге асады: Социология және әлеуметтік жұмыс. Әлеуметтік жұмыс мамандығының ашылуы кафедра үшін өте маңызды болып отыр. Әлеуметтік жұмыс – казіргі кезеңдегі алға дамып келе жатқан гуманитарлық пән аралық сала. Өзектілігі, жаңа әлеуметтік жұмыскер мамандығына қызығушылықтың аса өсуінен сипатталады. Кафедраның ғылыми жұмыстарының қатарына кафедра профиліне сай халықаралық, қазақстандық, аймақтық немесе университеттік ғылыми-зерттеу бағдарламалары мен жобалары, сонымен бірге гранттар негізінде ғылыми зерттеулерді ұйымдастыру мен өткізу жатады. Социология кафедрасының ғылыми жұмысының тақырыбы – «Қазіргі Қазақстан қоғамы дамуының әлеуметтік мәселелері мен азаматтық қоғам». Қазіргі тұжырымдардың модернизацияның, жаһанданудың, тұрақты дамудың және адам құқығы негізінде әлеуметтік ұйымдар мен институттар, әлеуметтік стратификация процесінің және Қазақстан қоғамының модернизация жағдайындағы дифференциациясы, Қазақстан қоғамының әлеуметтік, саяси, мәдени және экономикалық мәселелерінің кең спектрде қалыптасуын зерттейді. Кафедра мүшелері Қазақстан социологтары Ассоциациясының (ҚӘА) жұмысына белсене қатысады.
«Социология лабораториясы» негізінде 2010 жылы «Әлеуметтік зерттеулер және әлеуметтік инжиниринг орталығы» құрылды.
Оқу-әдістемелік қызмет
Кафедраның оқу-әдістемелік жұмысы
1. Кафедраның педагогикалық мәдениетінің, кәсіби, әдістемелік және әдіснамалық деңгейін жоғарылатуға бағытталған оқу-әдістемелік жұмыстар;
2. Социология мен әлеуметтік жұмыс саласында жүргізілетін жаңа зерттеулермен танысу жұмыстары;
3. Тәжірибе жүзінде студенттерді оқытудың жаңа әдістері мен тәсілдерін енгізуде, сонымен бірге болашақ мамандардың тұлғалық дамуының өзекті мәселелерін зерттеу жұмыстары;
4. 2010-2011 жж. кафедра оқытушылары жаңа 40 оқу пәндерін енгізді, 10 оқу-әдістемелік құралдар, сонымен бірге студенттерге арналған бір әдістемелік құрал шығарылды.
5. Кафедраның негізгі әдістемелік міндеті бітіру жұмыстары мен магистрлік зерттеулерді жоғары және сапалы деңгейге көтеру, студенттердің білім сапасын бағалаудың жаңа бағыттарын қарастыру, сонымен бірге дифференциация мен интеграция принципін есепке ала отырып объективті критерийлерін дайындау. Ғылыми-зерттеу қызметі
Кафедра шеңберінде Халықаралық, аймақтық және университеттік деңгейде ғылыми зерттеу бағдарламаларының жобалары және гранттық негізде ғылыми жұмыстарды ұйымдастырады.
1. Cоциология және әлеуметтік жұмыс кафедрасы әл-Фараби атындағы ҚазҰУ-дың Қазақстан және оның шеңберінен тыс елдердегі социологиялық қауымдастық ретінде танылған маңызды ғылыми-зерттеу орталығы болып саналады.
2. Ғылыми зерттеу жұмыстарының негізгі бағыттары заманауи ғылымның басым бағыттарымен толық сәйкес: Әлемдік социологиялық ойлауды қарастыру. Қазіргі заманғы жаһандық процестер социологиясы. Негізгі социологиялық институттарды зерттеу – мәдениет, БАҚ, білім беру, дін, отбасы және т.б.
3. кафедра оқытушылары социологиялық зерттеулерді жүргізуге үздіксіз қатысып, мемлекеттік және халықаралық гранттарды иеленіп отырады.
4. елдегі барлық маңызды ғылыми-әлеметтанулық іс-шаралар – Социологтар Конгрестері, конференциялар, форумдар және т.б. – социология және әлеуметтік жұмыс кафедрасы өкілдерінің белсенді қатысуларымен жүзеге асырылады.
Ғылыми жобалар мен зерттеулер
Кафедра ғылыми-зертеу жұмыстарын ғылыми бағыт бойынша фундаменталдық зерттеулер жобасы бойынша жүргізеді:
Заманауи жастардың құндылықтық бағдарлары. Қазақстан Республикасы Тұңғыш Президентінің Қоры. 2010 ж.қаңтар. ЕҚЫҰ-ға Қазақстанның төрағалығы:жастар көзқарасында. Қазақстан Республикасы Тұңғыш Президентінің Қоры. 2010 ж.қазан-қараша. «Студент жастардың құндылықтық бағдарлары» мемлекетаралық әлеуметтік зерттеу жұмысы. РУДН (Ресей) жобасына қатысушылар, Н.Гумилев атындағы ЕҰУ(Қазақстан) және әл-Фараби атындағы ҚазҰУ(Қазақстан). 2010 ж.сәуір-шілде. Қазақстан этностарының бірегейлілігі қалыптасуының аспектілерін зерттеу. ҚР Мәдениет және ақпарат Министрлігі жанындағы этносаралық қатынастарды зерттеу орталығы. Басталуы ақпан 2009ж (2009-2011). Этносаралық қатынастарды тұрақтандыруда азаматтық институттардың рөлі. ҚР Мәдениет және ақпарат Министрлігі жанындағы этносаралық қатынастарды зерттеу орталығы. Басталуы 6 қазан 2009ж. (2009-2011) Жаһандану және мәдени бірегейлену жолдарын іздеу контексіндегі қазақстандық өркениет. Басталуы: CARTI бағдарламасы «Орталық Азияның зерттеулері және білім инициативалары» жоғарғы білімді қолдау мақсатында «Гендерлік бірегейлікті қалыптастырудың этноәлеуметтанулық факторы» атты зерттеуді HESP Ашық Қоғам Институтының шеңберінде Шығыс Мичиган Университетінің (АҚШ) социология факультетінің доценті Е.И. Гапованың жетекшілігімен жүргізуде. ҚР Білім және ғылым министрлігінің жобасы – «Нұрсұлтан Назарбаев және заманауи Қазақстан қоғамының трансформациялануы» (2009 -2011 жж.) ҚР Білім және ғылым министрлігінің 2010-2011жылдар аралығында оқу әдебиетін шығаруға арналған гранты.
Ғылыми зертханалар
Орталықтың міндеттері:
жүргізілген зерттеулер нәтижелері бойынша социологиялық мұрағат пен эмпирикалық мәліметтер банкін қалыптастыру; университет басшылығы мен Орталық бекіткен жұмыс жоспары аясында ғылыми зерттеулер жүргізу; әл-Фараби атындағы ҚазҰУ оқытушылары мен студенттерін жоба жұмыстарына тарту; әл-Фараби атындағы ҚазҰУ-дың оқу процесіндегі ғылыми қызметке қажетті ақпараттар базасын құру. Орталықтың жетекшісі - Абдирайымова Г.С.
Жалпы және этникалық психология кафедрасы
Қазақстандағы психология ғылымының дамуында ерекше орын алатын жоғары оқу орны - ол еліміздің тұңғыш әрі көп уақыт бойы жалғыз университеті болып келген әл-Фараби атындағы Қазақ ұлттық университеті. Осы университеттің қабырғасында алғаш рет психологиядан ұлттық кадрларды даярлау ісі қолға алынды. 1947 жылы университет ректоры әрі психология және педагогика кафедрасының меңгерушісі, ҚазССР ҒА академигі, психология ғылымдарының докторы Төлеген Тәжібаевтің үлкен ұйымдастырушылық жұмысының арқасында филология факультетінде психология мен логика бөлімі ашылды.
Әл-Фараби атындағы ҚазҰУ-дегі психология кафедрасы тарихына зер сала қарасақ, ол педагогика кафедрасымен ажырамас байланыста болды. Тарихи дерек бойынша, университетте 1940 жылы ашылған педагогика кафедрасы (тұңғыш меңгерушісі - Ш.Қоқымбаев) 1948 жылдан бастап "педагогика және психология" деп аталына бастайды. 1948-1954 жылдары бұл кафедраның меңгерушісі болып Төлеген Тәжібаев (1910-1964) қызмет істеді. Ол 1949 жылы профессор атағын алды, ал 1954 жылы Қазақ КСР Ғылым академиясының толық мүшесі болып сайланды. 1956-1961 жылдары кафедраны белгілі педагог-ғалым, педагогика ғылымдарының докторы, КСРО Педагогика Ғылым академиясының корреспондент-мүшесі, Қазақ КСР-нің еңбек сіңірген ғылым қайраткері Әбдіхамит Ібінейұлы Сембаев (1905-1989) басқарды. 1961-1964 жылы аралығында педагогика және психология кафедрасының меңгерушісі болып қайтадан біраз жыл жауапты қоғамдық-мемлекеттік қызметте болған Т. Тәжібаев тағайындалады. 1967-1976 жылдары ҚазМУ-дің педагогика және психология кафедрасын педагогика ғылымдарының докторы, профессор Қартбай Бержанов (1924-1976) басқарды. Ал, 1976 жылдан 1980 жылға дейін бірлескен кафедраны белгілі ғалым, педагогика ғылымдарының докторы, профессор Хасен Қуандықұлы Арғынов (1926-1990) басқарды.
1980 жылы педагогика және психология кафедрасы жалпы университеттік сипаттағы жеке кафедраларға айналады. Алғашқы дербес психология кафедрасының меңгерушісі болып Қ.Б. Жарықбаев бекітіледі. Сегіз жыл (1980-1988) жеке кафедра ретінде өмір сүрген психология кафедрасы түрлі себептерге байланысты ҚазМУ-дің №3-2843 Бұйрығына сәйкес 1988 жылдың 28 маусым айынан бастап жойылып, орнына жалпыуниверситеттік "педагогика және психология" кафедрасы құрылады. Оның жаңа меңгерушісі болып педагогика ғылымдарының докторы, профессор Х.К. Арғынов тағайындалады. Біріккен кафедрада 25 штатық бірлік болған. Психологтарымыз осы кафедрада жұмыс істеді. Оқу жылының екінші жартысында психологтарды даярлаудың сапасын арттыру мақсатында университет ректорының жаңа бұйрығымен "социология және психология" кафедрасы қызмет істейді. Оның меңгерушісі болып экономика ғылымдарының докторы, профессор А.А. Рогачев бекітіледі.
Көп жылдар бойы психология бөлімі педагогика кафедрасының құрамында болған. Тек 1980 жылдың қыркүйегінде ғана қазіргі педагогикалық ғылымдардың докторы К.Б. Жарықбаевтың басшылығымен жеке жалпыуниверситеттік кафедра қалыптастырылған болатын.
1985 жылы Хамзин Б.М. университет тарихында алғаш рет «Оқушылардың конструктивті-техникалық іс-әрекетінің қалыптасуындағы операционалды және тұлғалық компоненттердің өзара әсерің атты докторлық диссертация қорғады.
1988 жылдан бастап, ҚазМУде психолог-мамандарды даярлау бойынша жұмыстар жүргізіле бастады. Философия-экономика факультетінде психология бөлімі ашылып, оған алғаш рет студенттер қабылданды. Алғашқы түлектер 1993 жылы (5 жылдық оқыту бағдарламасы бойынша) шығарылды. 1991 жылдан бері, психология бөлімінде қазақ тілінде оқыту іске аса бастады. Психология ғылымдарының докторы Б.М. Хамзиннің басшылығымен кафедрада 12 қызметкер жұмыс істеген; олардың арасында 2 ғылым докторы, 3 доцент, 3 аға оқытушы және 3 ассистент еңбек еткен. Сонымен қатар, кафедраға Мәскеу Мемлекеттік Университеті мен Ленинград Мемлекеттік Университетінің жас психолог-мамандары келген. Олардың арасында қазіргі кезде танымал А.С. Нурадинов, Е.Г. Хоменчук, Ш.Б. Алиева, Р.Ж. Жанабекова, М.М. Мұқанов, Ш.С. Байтикова, және басқалары болды. Қосымша қызметте Н.А. Логинова (ЛМУ түлегі) және В.К. Шабельников (ММУді бітірген) еңбек еткен.
1988- кафедра меңгерушісі, психол. ғылымының канд., доцент М.М.Муканов. 1989- кафедра меңгерушісі, пед.ғылым. д., проф. Х.К.Аргынов. 1990- кафедра меңгерушісі, ФЭФ социология және психология, экон. ғылым. д., проф.А.А.Рогачев. 1991- кафедра меңгерушісі, ФЭФ психология, психол. ғылымының канд., доцент Д.Д.Дуйсенбеков. 1992- кафедра меңгерушісі, .псих. ғылым.д., проф.Б.М.Хамзин. 1992-1995- кафедра меңгерушісі, ФФиП психология, психол. ғылымының канд., доцент Д.Д.Дуйсенбеков. 1995-1996- кафедра меңгерушісі, психол. ғылымының канд., доцент А.К.Байшукурова. 1996-1997- кафедра меңгерушісі міндетін атқарушы, канд.психол.наук,доцент А.М.Ким. 1997-2004 - жалпы психология кафедрасының меңгерушісі, психол.ғылым.д. профессор Н.А.Логинова. 2004-2005- кафедра меңгерушісі, психол. ғылымының канд., доцент Ф.С. Ташимова 2005-2006 – кафедра меңгерушісі, психол. ғылымының канд., доцент М.П. Кабакова 2006-2007- кафедра меңгерушісі, психол. ғылымының канд., доцент А.К.Байшукурова. 2007-2008- қазіргі кезде кафедра меңгерушісі, - социол.ғылым. д. профессор З.Ж.Жаназарова
1988 жылы Қазақстандағы психология ғылымы тарихындағы маңызды оқиға орын алды. Тұңғыш рет әл-Фараби атындағы ҚазҰУ-де базалық психолог мамандарды даярлау басталды. Қайта түлеген психология бөлімі университеттің философия және экономика факультеті құрамында (ФЭФ) ашылды. Психология бөліміне - 31 адам қабылданды. Психология бөлімінің алғашқы түлектері 1993 жылы университетті бітіріп шықты. Сол түлектердің бірі М.Н. Сейітханова (Құнанбаева) бүгінде университеттің этнопсихология және педагогикалық психология кафедрасында қызмет етуде. Ал, психологиядан қазақ бөлімі түрлі себептерге байланысты кешірек ашылуына орай (1991 жылы) қазақ тілді психолог мамандардың алғашқы тобы тек 1996 жылы өмірге жолдама алды. Қазақ тобындағы алғашқы түлектер Ж. Сейітнұр, Э.К. Қалымбетова этнопсихология және педагогикалық психология кафедрасында доцент қызметін атқаруда. Екеуі де психология ғылымдарының кандидаттары. Бүгінде философия және саясаттану факультеті деканының тәрбие жұмысы жөніндегі орынбасары ретінде Э.К. Қалымбетова үлкен жұмыстар атқарып жатыр. Ол университет түлектерінің арасында 2005 жылы тұңғыш рет «Кәсіпке беімделу және кәсіби маңызды құндылықтарды қалыптастыру» атты  кандидадттық диссертация қорғады.
Қазіргі таңда кафедрада 19 адам, соның ішінде 4 психология ғылымдарының докторы, 10 психология ғылымдарының кандидаттары жұмыс істеуде. Жалпы ғылыми дәрежесінің деңгейі 74% құрайды. Кафедра таза психология мамандығы бойынша түлектер шығарады. Жоғары білікті ғылыми-педагогикалық мамандарды даярлау үшін магистратура, аспирантура, докторантура, машықтану (стажировка) және PhD докторантура бар. Жоғары сапалы дәрежедегі оқытушылардың құрамын ұйымдастыруға  барлық мүмкіндіктерді пайдаланған психология ғылымдарының докторы, профессор Сатыбалды Мұқатайұлы Жақыпов кафедраның ашылуынан бүгінгі күнге дейін меңгерушісі қызметін атқаруда. Егеменді Қазақстанның психология саласындағы тұңғыш психология ғылымдарының докторы С.М. Жақыпов болды. 1999 жылы Мәскеу психологиялық институты, Ресей білім академиясында «Оқыту процесінің психологиялық құрылымы» тақырыбында қорғаған докторлық диссертациясының нәтижесінде оған бір мезгілде екі мамандықтың: 19.00.01 – жалпы психология, жеке адам психологиясы, психология тарихы, этнопсихоолгия және 19.00.07 – педагогикалық психология шифрындағы доктор дәрежесі берілді. Ол 300-ден астам ғылыми еңбектердің, оның ішінде 3 монография, 18 оқу құралы және 30 оқу-әдістемелік құралдардың авторы. Қазіргі уақытқа дейін 40-тан астам психология мамандығының кандидаттарын, 2 PһD және 5 психология мамандығының докторларын дайындады.
Профессор С.М. Жақыпов Қазақстан Республикасы білім беру жүйесінің құрметті еңбеккері, 2007 жылдың «Жоғары оқу орнының үздік оқытушысы» атағына ие, Қазақ психологтары қауымдастығының президенті. Қауымдастықтың негізгі мақсаты – психологияның қолданбалы аспектісін дамыту болып табылады. Оның редакциялық алқасында Қазақстанда алғашқы және әзірге жалғыз ғылыми-практикалық психологиялық журнал «НАПК Хабаршысы» басылып шығуда. Сонымен қатар, ҚазҰУ Хабаршысы психология және социология сериясының ғылыми редакторы. Профессор С.М. Жақыпов Қазақстан Республикасы Ұлттық жаратылыстану ғылымдар академиясының шынайы мүшесі. 2008-2010 жылдарға ғылыми жетістіктер бойынша тағайындалған стипендияның иегері.
2002 жылы әл-Фараби атындағы ҚазҰУ этнопсихология және педагогикалық психология кафедрасының күшімен алғаш рет Қазақстан тарихында Д14А 02.32 психология бойынша докторлық диссертация қорғауға мамандандырылған диссертациялық кеңес құрылады.
Бұл докторлық кеңестің бірінші төрағасы профессор С.М. Жақыпов болды. 4-5 жыл аралығында диссертациялық кеңесте 19.00.01 – жалпы психология, жеке адам психологиясы, психология тарихы және этнопсихология, 19.00.07 – педагогикалық психология мамандығы бойынша 3 докторлық диссертация: (ҚазҰУ оқытушылары А.М. Ким, Қ.Б. Жарықбаев, С.Қ. Бердібаева) және 40-қа жуық еліміздің әр түпкір-түпкірінен келген ізденушілердің кандидаттық диссертациялары қорғалды. Республикадағы психология бойынша жалғыз докторлық кеңес төрағасының ұсынысы бойынша психологиялық ғылымдар тізбесіне ғылым тарихында тұңғыш рет 19.00.01 шифры берілетін жаңа мамандық – этнопсихология енгізілді. Бұл жайт тіпті эксперименттік психологияның негізін қалаған В. Вундтың өзі күмәнмен қараған эксперименттік этнопсихологияның Қазақстан территориясында туындауына игі әсер еткен маңызды факторлардың бірі болып табылады.
Кафедрада бүгінгі таңда жоғары білікті оқытушылар жұмыс істеуде. Олар: педагогика және психология ғылымдарының докторы, профессор Қ.Б. Жарықбаев, психология ғылымдарының докторы, профессор С.Қ. Бердібаева, психология ғылымдарының докторы, профессор О.Х. Аймағанбетова, педагогика ғылымдарының кандидаты, профессор Ж.Т. Түркпен-ұлы, психология ғылымдарының кандидаты, доцент Н.Қ. Тоқсанбаева, психология ғылымдарының кандидаты, доцент В.В. Агеев, психология ғылымдарының кандидаты, доцент Н.С. Жұбаназарова, педагогика ғылымдарының кандидаты, доцент Н.С. Ахтаева, биология ғылымдарының кандидаты, доцент Н.К. Сатыбалдина, биология ғылымдарының кандидаты, доцент А.М. Құстубаева, психология ғылымдарының кандидаты, доцент Э.К. Қалымбетова, психология ғылымдарының кандидаты, доцент Ж. Қабылғазы, психология ғылымдарының кандидаты, доцент Ж.Сейітнұр. Сонымен қатар, оқытушылық жұмысты аға оқытушылар: М.Н. Құнанбаева, Н.М. Садықова, А.А. Лиясова, оқытушылар: Л.О. Баймолдина, М.К. Жолдасова, кафедра менеджері: аға лаборант Э.Т. Әділова жүргізеді.
Этнопсихология және педагогикалық психология кафедрасының жұмыстарында, доктарантурада оқи жүріп үлкен көлемдегі ұйымдастыру жұмыстарын жүргізетін, PһD докторанттарды дайындауда және гранттық жобаларда шетелдік әріптестермен бірлесе жұмыс істеуде PһD докторанттар А.А. Төлегенова мен А.Т. Камзанова маңызды рөл атқарады. Этнопсихология және педагогикалық психология кафедрасының сабақ беру күші өзіндегі толық емес он жыл өмір сүруінде Қазақстанда алғаш рет жалпы психология мен психология ғылымының барлық негізгі ғылымдары жайлы алғашқы қазақ тілінде оқулықтар мен кітаптар басып шығарады. «Мәдени мұра» мемлекеттік бағдарламасы шегінде кафедра психология ғылымының өзекті мәселелеріне қатысты он томдық кітаптың бесеуін дайындап шығарды. Оларды «Психология: Адамзат ақыл-ой қазынасы» атты жалпы тақырыпқа біріктірді.
Жалпы 2000 жылдан бастап республикада психологиядан түгел дерлік білім берудің мемлекеттік стандарттары мен әр түрлі құжаттар, сонымен қатар қазақ және орыс тілдерінде негізгі психологиялық пәндердің типтік бағдарламаларын этнопсихология және педагогикалық психология кафедрасының оқытушылары күшімен жасалынды. Университеттік білім беру жүйесінде кафедра қызметінің маңызды көрсеткіштері ретінде білім беру мен тәрбие жұмыстарымен қатар ғылыми зерттеу жұмысын атауға болады. Кафедраның, университеттің маңызды ғылыми бөлімшесі ретінде қызмет етуінің жүйе құраушы факторы болып кафедраның ғылыми зерттеу жұмысын жалпы ортақ тақырыбы болуын атайтын және ол кафедраны ғылыми мамандандыру шеңберінде барлық оқытушылардың құрамының күшін біріктіруге мүмкіндік береді. Басқа жағынан кафедраның ғылыми зерттеу жұмысы белгілі бір мотив қалыптастырушы потенциал мен бағыттылыққа ие болу керек. Әрине оның қуаты көбіне тақырып жетекшісіне тәуелді болады.
Оқу-әдістемелік қызмет
Кафедрада оқытылатын пәндердің барлық жұмыс оқу бағдарламалары, Қазақстанның жоғары білім беру жүйесінде кафедраның авторлық ұжымы енгізілген. «5В05050300-Психология» мамандығы бойынша мемлекеттік жалпыға міндетті білім беру стандарттардың негізінде жасалған. Осы мамандық бойынша білім алатын бакалаврлар қажетті оқу-әдістемелік құжаттармен ғылыми әдебиеттер мен және зерттеу әдістерімен жеткілікті көлемде қамтамасыз етілген.
«5В05050300-Психология» мамандығы бойынша білім алатын бакалаврға үшін жыл сайын күндізгі (4 жылдық) және сыртқы (2 жылдық) университеттік білім алуға арналған қазақ, орыс және ағылшын тілдеріндегі бакалавиатқа арналған оқу жоспарлары жасалады. Ол жоспарлардың ішінде жаңа қабылданған курсқа арналған да, бұрын қабылданғандарға арналған ауыспалы жоспарлар да бар.
2010 ж. «5В05050300-Психология» мамандығ бойынша эксперименттік МЖБС-ын жүзеге асыру аясында 2010 жылы қабылдауға (күндізгі және сыртқы) арналған оқу жоспарлары мен құжаттардың бүкіл кешені қазақ, орыс және ағылшын тілдерінде жасалынды. Кафедраның әдістемелік бюросы әр оқытушының оқу жүктемесін орындалуын бақылайды. Жыл сайынғы ашық сабақтар мен өзара сабаққа қатынасу кестелерін құрастыруды жүзеге асырады. Өткізілген сабақтардың сапасын кафедра меңгерушісі, сондай-ақ кафедра мен факультеттің әдістемелік бюросы үнемі бақылап отырады. Кафедраның профессорлық-оқытушылық құрамның мүшелері оқу процесінде оқытудың дәстүрлі және инновациялық әдістерін пайдаланады: аудио, видео және компютерлік технологиялады пайдалану, дистанциялық оқыту, студенттер мен магистранттардың өз беттерінше дайындалулары үшін ҚазҰУ интранетін пайдалану, барлық мүмкін болатын тренингтік технологиялар (ӘТ, ӘПТ және т.б), психикалық күйлер мен процестерді эксперименттік моделдеу, дөңгелек үстелдер, дебаттар мен пікір таластар, сонымен қатар студенттік ғылыми конференцияларды өткізу.
Оқу процесінің мониторингі процесінде аралық бақылауларды өткізудің түрлі формалары қолданылады. Сондай-ақ оқылатын пән бойынша силлабустар мен жұмыс бағдарламалары үнемі жетілдіріліп, толықтырылып отырылады. Емтихан билеттері жаңартылып, шығармашылық сұрақтар жасалады. Ғылыми-әдістемелік жұмыстармен қатар ай сайын жеке ғылыми іс-әрекет (диссертациялар) және ҒЗЖ жобалары бойынша баяндамалар талқыланатын әдіснамалық семинарлар ұйымдастырылып, өткізіліп отырылады. Ол семинарларға кафедраның барлық қызметкерлері және шақырылған мамандар қатысады. Тыңдаушылар ретінде магистранттар, бакалаврлар және PhD докторанттар шақырылады. Әдіснамалық семинарлар психология ғылымы мен практикасының өзекті бағыттары бойынша ұйымдастырылады.
Ғылыми зерттеу қызметі
Жалпы және этникалық психология кафедрасының ғылыми-әдістемелік жұмысының негізгі принциптері кафедра өзінің ғылыми зерттеулерін психологияның жан-жақты бағыттармен: жалпы, этникалық, жасөспірімдік және педагогикалық психология қарастырады. Бұл ғылыми ізденітері, ғылыми идеялар психологияның ғылыми мәселерін жан-жақты қарастыруға мүмкіндік жасайды.
Kафедраның ғылыми бағыттары:
Тұлғаның әлеуметтенуінің психологиялық және этнопсихологиялық мәселелері. Кафедраның ғылыми-зерттеу жұмысының негізгі бағыты келесідей көрсетеді: Бірлескен-диалогтік танымдық іс-әрекеті Тұлға дамуының этнопсихологиялық аспектілері Тұлғаның құқықтық санасы. Оқу үрдісінде субъектінің қалыптасуы және оқу мағынасы Отбасы мәселесі мен психология қатынасы Жалпы психологиялық феномен ретінде психологияны түсіну. Психология түсіну жалпы психологиялық феномен ретінде
Ғылыми бағыттар
Кафедраның ғылыми бағыттары.
Кафедраның ғылыми-зерттеу жұмысының негізгі бағыты келесідей көрсетеді: Тұлғаның әлеуметтенуінің психологиялық және этнопсихологиялық мәселелері. Бірлескен-диалогтік танымдық іс-әрекеті Тұлға дамуының этнопсихологиялық аспектілері Тұлғаның құқықтық санасы. Оқу үрдісінде субъектінің қалыптасуы және оқу мағынасы Отбасы мәселесі мен психология қатынасы Жалпы психологиялық феномен ретінде психологияны түсіну. Психология түсіну жалпы психологиялық феномен ретінде
Ғылыми зертханалар
МАҚСАТ:
Когнитивті процестер мен күйлердің тиімділіктерін жоғарылатудың ғылыми-психологиялық негіздерін және нақты технологияларды қалыптастыру. Оқу және өндірістік тапсырмаларды шешу барысында когнитивті процестердің тиімділігін жоғарылатудың жаңа жолдарын (индивидуалды және топтық қабылдау, есте сақтау, түсіну, мәселелерді шешу және шешім қабылдау), таным процестеріндегі психологиялық күйлерді өзіндік реттеудің жаңа, біршама тиімді тәсілдерін анықтау.
МІНДЕТТЕРІ:
1.Когнитивті процестердің және күйлердің тиімділіктерін жоғарылату мәселелерін зерттеудің негізгі бағыттарын анықтау 2. Халықаралық серіктестерді және гранттық ресурстарды іздестіру 3.Когнитивті процестердің және күйлердің тиімділіктерін жоғарылату мәселелерін зерттеудің әдістемелік құралдарын қалыптастыру 4.Когнитивті процестердің және күйлердің тиімділіктерін жоғарылату мәселелерін эмпирикалық және эксперименттік зерттеулерді жоспарлау және жүргізу 5. Іс-әрекеттің әртүрлі түрлерінде практикалық тұрғыда қолдануға арналған ұсыныстарды, технологияларды, тренингтерді қалыптастыру
Жалпы және этникалық педагогика кафедрасы
Оқу-әдістемелік қызмет
Кафедра келесідей бағыттар бойынша іргелі педагогикалық білім беруді қамтамасыз ететін мідеттерді орындайды: Жалпы мәдени және әлеуметтік-гуманитарлық («Педагогика» университеттің барлық мамандықтарына арналған жалпы білім беретін бөлімде) Кәсіби: болашақ маманды даярлау («Мектеп педагогикасы», «Этнопедагогика» бакалавриат мамандықтары үшін кәсіптік білім бөлігінде) Ғылыми-педагогкиалық: магистратурада ғылыми-педагогикалық кадрларды даярлау («Педагогика» магистратураның барлық мамандықтарына арналған) Арнайы психологиялық-педагогикалық: магистратурада «050103 – Педагогика және психология», «6N0103 – Педагогика және психология» мамандықтарының оқу жоспарларымен сәйкес, тәжірибелік бағдарлама PhD «Менеджмент в сфере образования». Арнайы әлеуметтік-педагогикалық: «5В012300 – Әлеуметтік педагогика және өзін-өзі тану». Кафедраның оқу-әдістемелік жұмысының мақсаты университеттегі кредиттік оқыту жүйесі жағдайында педагогикалық білім берудің сапасын арттыру болып табылады. Кафедрада өзекті мәселе ретінде оқыту үдерісін ғылыми-әдістемелік қамтамасыз ету, оқытудың инновациялық әдістері мен формаларын кіріктіру, білім алушылардың мотивациялық және танымдық іс-әрекетін белсендіру, пәнаралық байланыс орнату, оқытуды дифференцациялау, педагогикалы тәжірибені жетілдіру және т.б. қарастырылады. Кафедрада білім беру сапасы мәселесі бойынша әдістемелік семинарлар жүргізіледі. Әдістемелік семинарлар барысында білім беру үдерісінің тиімділігін арттыру, кафедра педагог-ғалымдарының, мектеп оқушыларының қазіргі зерттеу бағыттары мәселесі қарастырылады. Бакалаврда екі мамандықты ұсынады: «Педагогика және психология» (2004 жылға дейін «Педагогика» аталған) және «Әлеуметтік педагогика және өзін-өзі тану» (2010 жылы ашылған). Магистратура мамандарын «6N0103 – Педагогика және психология» мамандығы бойынша 2004 жылдан бастап жайындап келеді. Магистратурада «Жас ғалымдар мектебі» жұмыс жасайды (ЖҒМ). Кафедраның ЖҒМ қызметінің құрылымына магистрлердің ғылыми-зерттеу іс-әрекетін ұйымдастыру, оқу-әдістемелік мәселелер бойынша мастер-класстар мен семинарлар жүргізу, шет елдің жетекші ғалымдарын шақыра отырып оқыту мен тәрбиенің өзекті мәселелері бойынша дәрістер мен семинарлар ұйымдастыру жатады. 2010 жылдың 9 желтоқсан күні сағат 11.25-те кафедраның 70 жылдық мерейтойына орай «Жас ғалымдар мектебі» СЕЛТА, ТЕФЛ, ТЕИЛ сертификаттарының иесі АҚШ-тағы Цинцинатти университетінің магистрі Вернона Лехманның қатысуымен сабақ жүргізді. Бұл сабақ «Көшбасшылық дәріс» есебінде өтті және ол екі бөлімнен тұрды – дәріс және тәжірибелік (100 минут). Дәрісте университеттің білім беру іс-әрекетіндегі тәжірибесін, әсіресе «Монтессори әдісі бойынша педагогикалық шеберлік» мәселесін қарастырды. Бұл сабақтың мақсаты: болашақ мамандардың педагогикалық шеберлігін дамытудың педагогикалық кәсібі бойынша америкалық мамандардың тәжірибесін қабылдау мен саралау негізінде түсіндіру
Ғылыми зерттеу қызметі
Кафедрада төмендегідей мәселелер туралы көпжоспарлы ғылыми-зерттеушілік жұмыс жасап жатыр:
- қазіргі жоғарғы білім берудің өзекті мәселелері, көпдеңгейлі білім беру жүйесінің (бакалавриат – магистратура – докторантура PhD) бәсекеге қабілеттілігін қамтамасыз етудің ғылыми негіздерін жетілдіру Қазақстанның бәсекеге қабілеттілігін нығайту факторы ретінде; - оқытушылардың инновациялық іс-әрекеті жоо-да білім берудің сапасын жоғарылату факторы ретінде; - университеттік білім беру жүйесінде студенттердің патриоттық сезімдерін қалыптастырудың тұжырымдамалық негіздері мен тәрбиелік-білімдендіру технологиялары; - педагогикалық менеджменттің өзекті мәселелері және т.б. 2010-2011жж. арналған ҒЗЖ жалпы мақсаттары: Білім беру мен ғылымның интеграциялануын қамтамасыз ету, сонымен қатар білімдендіру және ғылыми үрдістердің кірігуіне әрекеттесу, ғылыми зерттеулердің ауқымды бағытталуы және оның тәжірибелік іске асуының дәрежесін жоғарлату; Педагогика және аралас пәндер бойынша жаңашыл ғылыми жаңалықтармен жетістіктерді меңгеруді ұйымдастыру; Білімдендіру үдерісіне жаңа педагогикалық және ақпараттық технологияларды, білім алушылардың танымдық іс-әрекетін белсендіру әдістері, түрлері және оқу материалын ұсыну құралдарын кіріктіру негізінде жоғары білікті ғылыми-педагогикалық мамандарды даярлауды жетілдіру; Білім беру сапасын қамтамасыз ету арқылы білім беру жүйесінің инновациялық потенциалын арттыру.
Ғылыми бағыттар
Білімдендіру зерттеулердің ғылыми-инновациялық орталығы іс-әрекеті негізінде профессор-оқытушылар құрамының теориялық және қолданбалы мәселелер бойынша ғылыми-зерттеушілік іс-әрекеті ҒЗЖ бойынша гранттық және келісімшарттық бағдарламаларды орындау Халықаралық және республикалық конференцияларда ғылыми және әдіснамалық өңдемелерді тәжірибеден өткізу. Жоғары білікті ғылыми-педагогикалық кадрларды даярлау Студенттер мен магистрантардың ғылыми-зерттеу жұмысы және оларды кафедраның ғылыми-зерттеушілік жұмыстарына жұмылдырту Жүйелілік-инновациялық іс-әрекет. Кафедрада «Инновационная деятельность как фактор повышения качества образования вуза» атты жаңа инновациялық ғылыми-зерттеушілік бағдарлама қабылданған. Бұл бағдаралама аясында бірнеше зерттеу бағыттары мен келесідей міндеттері айқындалған: Жаңа формациядағы мамандар инновацияны оқу мен тәрбие үдерісінде кіріктіру мен өңдеу бойынша озық педагогикалық тәжірибені жинақтау; Студенттерді оқытудың инновациялық технологиялары туралы мәлімет жинау; Болашақ педагогтардың инновациялық құзыреттілігі мен мәдениеттілігін қалыптастыруға бағытталған арнайы курстар кешенін өңдеу; Педагогикалық инновцияларды құрастыру мен кіріктірудің әдіснамалық негіздерін өңдеу.
Ғылыми зертханалар
2010 жыға дейін кафедрада «XXІ ғасыр оқытушысы» қоғамдық фондты қамтамасыз ету негізінде өз іс-әрекетін жүзеге асыратын жоғарғы білім беру мәселелері бойынша лаборатория жұмыс істеді. 2010-2011 оқу жылында кафедрада білімдендіру зерттеулерінің ғылыми-инновациялық орталығы құрылды. Орталықтың іс-әрекетінің негізгі бағыттары білім беру мәселелері бойынша іргелі, ғылыми-қолданбалы зерттеулер мен инновациялық өңдемелерді құрастыру және сараптама жүргізу. Орталықтың басты мақсаты шетелдік және отандық педагогика бойынша электронды және қағаз жүзіндегі ақпараттарды жинақтау, сонымен қатар білімдендіру аймағында ғылыми-зерттеушілік жұмыстар жүргізу Ғылыми-инновациялық орталық келесідей іс-әрекет түрлерін жүзеге асырады: университеттің ғылыми-зерттеу іс-әрекетін бақылау мен жоспарлау; жоғары білім беру мен өңдірісті дамытудың негізігі бағыттары бойынша түрлі деңгейдегі ғылыми-зерттеушілік бағдараламаларын ұйымдастыру, жүзеге асыру және бақылау; ғылыми зерттеулердің нәтижелерін насихаттау және қаржыландыру; ғылыми зерттеулер мен өңдемелер жасау аймағында халықаралық серіктестік бойынша талаптарды орындауды халықаралық бөліммен бірге қамтамасыз ету; білім берудің түрлі салаларында сертификаттау сынақтарын жүргізу және сертификаттау лабораторияларын құру бойынша жұмыстарды ұйымдастыру; біріккен ғылыми-зерттеу бағдарламаларын жүргізу үшін ықтимал тапсырыстарды іздестіру және назар аударту; нормативті-техникалық құжаттарды өңдеу; ғылыми зерттеулерді жүргізу мақсатында халықаралық гранттар мен сайыстарға қатысу; көрме, конференция және семинарларды ұйымдастыру; оқытушылар, PhD докторлар, магистранттар және студенттерді ғылыми-зерттеу және өндірістік іс-әрекетке жұмылдыру; кафедраның және орталықтың ҒЗЖ және СҒЗЖ жоспарларын құрастыру және ғылыми жұмыс бойынша есеп беру; жаңа әлеуметтік-экономикалық жағдайда орталықтың ҒЗЖ және СҒЗЖ жетілдіру.
Халықаралық қызмет
Кафедра коммуникативтік білім беру аймағында Ресей Коммуникативтік Ассоциациясы (РКА) мен ынтымақтастықта. Халықаралық ынтымақтастық аясында «Коммуникативтік білім беру» Ассоциациясы журналында кафедраның ОПҚ мақалаларын жариялап тұрады. (Москва-Пятигорск). 2005 ж. Ресей Коммуникативтік Ассоциациясымен біріккен «Ашық қоғам жағдайында Қазақстан студенттерінің коммуникативтік білім беру мәселелері» халықаралық ғылыми-тәжірибелік конференция өткізілді.
Конференция қорытындысы бойынша құрамына халықаралық білім беру саласының жетекші мамандары мен зерттеушілері, оқытушылары енген Қазақстан Коммуникативтік Ассоциациясы құрылды. Бұл іс-шараны ұйымдастырғаны үшін кафедра меңгерушісі З.А. Исаеваға ҚР БҒМ алғыс жариялап, ЮНЕСКО және ИСЕСКО істері бойынша ҚР Ұлттық комиссиясы мақтау қағаз берді.
2010 жылы Таулы-Қарабах Республикасы бірінші мемлекеттік емес ЖОО – Месроп Маштоц университетімен халықаралық ынтымақтастық орнатылды. Қарабах жоғары оқу орындары түлектері Ресей және Еуропаның жетекші ЖОО-да өз білімдерін ары қарай жалғастыруда.
Университет еуропалық білім беру жүйесімен тиімді жұмыс жасайды, мұны Еуропа және ТМД елдеріндегі ЖОО-дармен жасалған келісімдер дәлел бола алады. Бұл байланыстар біріккен зерттеулермен, басылымдармен және жыл сайынғы халықаралық конференциялармен нығая түседі. Таулы-Қарабай республикасының оқытушыларының ҚазҰУ хабаршысындағы «Педагогикалық ғылымдар» сериясындағы алғашқы мақаласы ЖОО-дағы оқыту мен тәрбиеге жаңа инновациялық технологияларды кіріктіру мәселесіндегі өзара іс-әрекетке бағытталған. Кафедраның білім беру мәселелеріне арналған үздік мақалалары «Становление демократии на постсоветском пространстве: проблемы и перспективы» Халықаралық конференцияның мәліметтері жинағында жарық көрген.
Сонымен қатар, 2010 жылы Ресей халықтар Достығы университетімен (Мәскеу) халықаралық ынтымақтастық қайта құрылды. Педагогика, психология, әлеуметтік педагогика және педагогикалық психология ғылыми бағыттары бойынша ғылыми зерттеулер жүргізу және академиялық алмасуға сәйкес бағдарламалар жасалып келісім құрылды. 2011 жылы А.И.Герцен атындағы Ресей Мемлекеттік университетімен Білім беру аймағындағы Менеджмент саласы бойынша халықаралық ынтымақтастық орнатылды. Білім беруді басқару кафедрасының меңгерушісі С.Ю. Трапицын «Білім беру сапасын басқару» тақырыбында көшбасшы дәріс оқыды. 2010 жылы қыркүйекте «Педагогика және психология мамандығы магистранты Ногайбаева А. Халықаралық Ислам университеті (Малайзия) білім беру факультетінде «Білім берудегі ақпараттық технологиялар», «Білім беру аймағындағы Менеджмент», «Исламдық білім беру», «Аналитикалық және сыни ойлау» PhD бағдарламасы бойынша тәжірибеден өтті.
Саясаттану кафедрасы
Қазақстанда саясаттану ғылымының кафедрасы мен бөлімі алғашқы рет 1992 жылы Әл-Фараби атындағы Қазақ Ұлттық университетінде ашылды. Олар саясаттану мамандарын дайындау және жаңа ғылым мен оқу пәнінің ғылыми - әдістемелік мәселелерін құру базасы болып табылады. Өзінің 17 жылдық қызметінің барысында кафедраның профессорлық-оқытушылық құрамы оқу-әдістемелік және ғылыми-зерттеу жұмыстарынан маңызды тәжірибе жинақтай отырып, университеттік дипломы бар мамандарды дайындаудың гуманитарлық жұмысына өте маңызды негіз салды. thumb|220px|right|Саясаттану кафедрасының меңгерушісі (1992-1998 .ж) тарих ғылымдарының докторы, профессор Т.Т.Мустафин
Саясаттану кафедрасының меңгерушісі (1992-1998 .ж) тарих ғылымдарының докторы, профессор Т.Т.Мустафин Философия және саясаттану факультетінің саясаттану кафедрасы 050502, 6N0502 саясаттану мамандықтары бойынша бакалаврлар мен магистрлерді дайындауды қамтамасыз етіп, сонымен қатар университеттің гуманитарлық және жаратылыстану факультеттерінде қазақ және орыс тілдерінде жалпы білім беру циклы негізінде «Саясаттану» курсын жүргізеді. Қазіргі таңда саясаттану бөлімінде 150 студент оқытылып жатыр, ондағы қазақ бөлімінде 90 студент, орыс бөлімінде 60 студент оқиды. Кафедраның алғашқы меңгерушісі мен ұйымдастырушысы болып, белгілі қазақстандық ғалым, тарих ғылымдардың докторы, профессор, Қазақстан жоғарғы мектебінің еңбек сіңірген қызметкері, Қазақстан Республикасының саяси ғылымдар Академиясының президенті Мустафин Тілеміс Тілеуқабылұлы табылады. Ол жоғарғы мектептің белгілі педагогі, жақсы лектор және оқу процесінің ұйымдастырушысы, халықаралық және республикалық ғылыми конференциялардың белсенді қатысушысы ретінде танымал болған. 1992 жылдан бастап 1998 жылға дейін Т.Т.Мустафинмен басқарылған саясаттану кафедрасы Қазақстандағы саяси ғылымдарды дамыту орталықтарының бірі ретінде мойындалды.
Саясаттану кафедрасының мәжілісінде 1994 жыл, (солдан оңға қарай- Джоэл Дженсуолд-Охлахома Мемлекеттік университетінің профессоры (АҚШ), профессор А.Х. Касымжанов, профессор Т.Т. Мустафин және Кит Трибл – Охлахома Мемлекеттік университетінің профессоры (АҚШ)). Профессор Байдельдинов Лайық Әмірұлы 1998 жылдан бастап 2000 жылға дейін кафедра меңгерушісі бола отырып, Т.Т.Мустафинмен негізделген дәстүрлерді бекітіп және жалғастырып қана қоймай, сонымен қатар жауапты редактор ретінде «Саясаттану» оқу құралын дайындауды басқарды (2000ж). Байдельдинов Л.Ә. саясаттану мамандығы бойынша қазақ бөлімінің ашылуының себепкері болды.
2001 жылдан бастап 2002 жылдың маусымына дейін кафедра меңгерушісі саяси ғылымдардың докторы, профессор Бурханов Камал Низамұлы болды. Профессор Бурханов республика шеңберінде танымал саясаттанушы, халықаралық терроризмнің, экстремизмнің, Орталық Азиядағы кауіпсіздік мәселелерінің маманы болып табылады. Қазіргі таңда Бурханов К.Н. Қазақстан Республикасы Парламенті Мәжілісінің депутаты.
2002 жылдың шілдесінен бастап қазіргі таңға дейін (2009ж) саясаттану кафедрасын саяси ғылымдарының докторы, профессор Иватова Ляйля Мұрзалы қызы басқарады. Ол қауіпсіздік мәселелерінің, халықаралық қатынастардың саяси мәселелерінің және сыртқы саясаттың маманы болып табылады. 1996-1998 жылдар аралығында «Social Sciences curriculum Development Center» халықаралық жобасының координаторы болды (Қоғамдық ғылымдарды дамытудың оқу әдістемелік орталығы). АҚШ-та ғылыми педагогикалық тәжірибеден өтті: Мэдисон университетіндегі Фулбрайт халықаралық грантының иегері, Висконсин штаты (1995), Вашингтон қаласы (1997), Стилуотер қаласы, Оклахома штаты (1996-1997), Монтерей қаласында халықаралық қатынастарды зерттейтін Монтерей Институтының ядролық қаруларды таратпау орталығында, Калифорния штаты New School for Social Research University of Wisconsin-Washington County университеттерінде (Нью-Йорк және Уест Бэнд қалаларында, Висконсин штаты, 2004 ж). 2001-2003 жылдары ол Cari (Central Asian Research Inititive) халықаралық бағдарламаның эксперті болып, соның шеңберінде Будапешт қаласында Ашық қоғам Институтында өткен халықаралық семинарлар жұмысына қатысты. 2007 жылы «2007 жылдың ЖОО-ның ең үздік оқытушысы» атанды. Иватова Л.М. жас ғалымдарды дайындауға белсенді қатысып, республиканың саяси ғылымдары мен саясаттану бөлімінің дамуына өзіндік үлес қосуда. Оның басқаруымен 4 докторлық жұмыс, 20 кандидаттық диссертация және PhD докторанттарының 2 диссертациясы әзірленіп, қорғалды. Профессор Л.М.Иватованың басқаруымен саясаттанудан PhD философия докторларын дайындау бағдарламасы енгізіліп, АҚШ, Ұлыбритания, Франция, Венгрия, Польша, Оңтүстік Корея университеттеріндегі саяси ғылым факультеттерімен қарым қатынастар орнатылды. Саясаттану кафедрасының әр ғылыми педагогикалық этаптарында саясаттанушы мамандарын дайындауда ғылым докторлары, профессорлар Соловьев А.В., Әбсаттаров Р.Б., Алияров Е.К., Балғымбаев А.С., Бижанов А.Х., Ишмухамедов А.Ш., Лаумулин М.Т., Машан М.С., Нұрмағамбетов А.А., Сарсенбаев Т.С., ғылым кандидаттары мен доценттері Абдығалиев Б., Әбішова М.А., Аскеева Г.Б., Бекботаев Б.А., Ишмухамедов Ш.А., Кабулова А.Ш., Қадыржанова А.С., Қазымбетов К.Н., Карин Е.Т., Лигновская В.И., Назханов К.Н., Осипов В.П., Тезекбаев Г.Ж., Шарипов У.Х. жұмыс істеді. Қазіргі таңда кафедрада Қазақстан Республикасына белгілі ғалымдар, жоғары кәсібилендірілген оқытушылар, олардың ішінде: 7 ғылым докторлары, профессорлар, 10 ғылым кандидаттары, доцент, 6 аға оқытушы және 7 оқытушы жұмыс істейді.
Қазіргі таңда саясаттану кафедрасында жұмыс істейтіндер: Иватова Л.М., саяси ғылымдарының докторы, профессор, саясаттану кафедрасының меңгерушісі, халықаралық қатынастардың саяси мәселелерінің, ұлтаралық, аймақтық және ұлттық қауіпсіздік пен сыртқы саясаттың маманы. Абулкасова А.С., саяси ғылымдарының докторы, доцент, саяси менеджмент саласының маманы, Әл Фараби атындағы ҚазҰУ-дың тәрбие жөніндегі департаменттің бастығы.
Балапанова Ә.С., саяси ғылымдарының докторы, доцент, саясаттану кафедрасы меңгерушісінің орынбасары, ғылыми қызығушылықтары Қазақстан Республикасының қауіпсізідік мәселесі мен мемелекеттік шекара саясатымен байланысты. thumb|220px|right|Саясаттану кафедрасының мәжілісінде 1994 жыл
Саясаттану бөлімінің түлектері қоғам өмірі үшін қажетті және еліміздің мемлекеттік, ғылыми және оқу орындарында, Қазақстан стратегиялық зерттеулер институтында, ҚР Президенті Әкімшілігінде, Парламентте, әкімшілік пен саяси партияларда сарапшы, саяси технологтар, ЖОО-да оқытушы қызметтерін атқарады. 2004 жылы кафедрада ғылыми-педагогикалық салаға бағытталған магистратураның қазақ және орыс бөлімдері екі ғылыми сала бойынша маманданған: саяси институттар мен процестер және халықаралық қатынастардың саясаттануы.
Саясатанушылар мамандарын дайындау және Қазақстан Республикасының саяси ғылымын дамыту мен білімнің сапасын көтеру мақсатында саясаттану кафедрасының негізгі басымдықтары:
Жоғарғы білім беру жүйесінде және қазақстандық қоғамның қызметінде саяси ғылымның және оқу пәнінің әдістемелік және дүниетанымдық рөлін көтеру. Қазіргі саяси мәселелерді тиімді шешетін және қоғамдық процестерде болжай алатын, қоғамның қажеттілігін қанағаттандыра алатын білікті саясаттанушыларды, аналитиктерді, сарапшыларды, политтехнологтарды дайындау. Жас мамандарды сапалы теоретико-әдістемелік жағынан қамтамасыз ету, оқу процесін жетілдіру, жаңа заманға сай оқулықтар мен оқу-құралдарын дайындау, соның ішінде электтронды оқулықтар, сыртқы бөлімдегі студенттерді қашықтықтан оқытуды дамыту. Саясаттану пәнін оқытуда мемлекеттік тілдің мәртебесін көтеру, қазақ бөлімін белсенді дамыту және оның оқу-әдістемелік базасын жетілдіру. Кафедра жанынан ғылыми-зерттеулер орталықтарын құру: республикадағы қазіргі саяси процестерді талдау және әлеуметтік-саяси қақтығыстардың алдын-алу және олардың нәтижелерін оқу процесінде пайдалану. Кафедраның байланысын мемлекеттік құрылымдармен, ішік және сыртқы саясат қоғамдық байланыс бқлімдерімен кеңйтіп, болашақ саясаттанушыларды дайындау мақсатында серіктестік формасын дамыту. Әлемдік білім беру кеңістініе интеграциялану,мсаясаттанушы мамандарды дайындауда әлемдік сапа деңгейіне сай келу, Болон Декларациясы шеңберіндегі білім берудің үш деңгейі бойынша кредиттік оқыту жүйесін әрі қарай дамыту мақсатында шетелдік университеттермен халықаралық серіктестікті бекітіп дамыту. Студенттерді гуманизм, адамгершілік,төзімшілдік және ұлтаралық келімі қағидалары негізінде тәрбиелеу және жоғарғы азаматтық ұстанымды және қазақстандық патриотизмді қалыптастыру. thumb|220px|left|Саясаттану кафедрасы ұжымы